《县斋东堂盆荷著花楼恪斋约客赏之时葛秋岩作》
宋代·董嗣杲

酸辛莫甚此时心，忍过琴厅散客襟。
万竹静涵空翠杳，孤莲愁吐妒红深。
岫云有信投林晚，溪雾无根涨郭阴。
谁草数行鸦蚓墨，东堂古壁遇知音。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。